Lolland-Falsters Stifts-Tidende, 1845-12-08
Jndenlandske Efterretninger. Dagen efter Hr. Dr. Gads Jndvielse som Biskop over Lollands=Falsters Stift indfandt Lærerne ved Trinitatis Sogns offentlige Skoler sig i hans Bolig og bevidnede Hs. H. deres Anerkjendelse af hans mangeaarige Virksomhed til Skolevæsenets Fremme og Lærerstandens Tarv, der, i Forening med hans bekjendte Forretnings dygtighed og mangesidigt udviklede Aand, havde forhvervet ham deres Høiagtelse og Taknemmelighed. Hs. H. takkede for den udviste Opmærksomhed og yttrede, at han altid havde agtet Lærerstanden høit, hvis Virken var saa meget mere hæderlig, som Lønnen for dens møisommelige Gierning var saa ringe, at Læreren for største Deelen maatte søge sin Løn i Bevidstheden om at have opfyldt sit Kalds Pligter. Han betragtede den Skjonsomhed, Lærerstanden her viste ham, som et Forvarsel for en velvillig Modtagelse ved Tiltrædelsen af sit nye betydningsfuldere Embede, og sluttede med det Ønske, at Lærernes Tarv altid maatte finde varme Talsmænd under en kyndig Bestyrelse. Hs. H. modtog derpaa en Jndbydelse til at overvære et Festmaaltid, som Lærerne, i Forening med flere af Skolecommissionens verdslige Medlemmer, ønskede at arrangere til Ære, for ham. Dette Maaltid fandt Sted den 3die December i Restaurateur Vincents smagfulde Locale paa Kongens Nytorv. Skolecommissionens geistlige Medlemmer, Dr. Rothe og Pastor Østgaard, tilligemed Directeur Borgen og Cancelliraad Reiersen vare indbudne. Ved Bordet udbragtes følgende Skaaler: Skolelærer Becken for Almeenoplysningens og Skolelærerstandens trofaste og nidkjære Ven, Biskop Dr. Gad. Taleren yttrede, at det var glædeligt, at Lærernes Stræden havde vundet almindelig Anerkjendelse, men sørgeligt var det, at man troede at have gjort Nok ved at udtale den; anderledes var det med denne Mand, som baade i Tale og i Skrift, baade i og udenfor Skolen, havde virket for Lærernes aandelige og materielle Velvære. Han sluttede med det Ønske, at det velvillige Forhold, der fandt Sted mellem Biskoppen og Lærerne, maatte blive vidt bekjendt. - Candidat Becker udbragte med megen Humor en Skaal for Skolecommissionens høiærværdige Formand Dr. Rothe. – Cand. Lange takkede Skolecommissionens Præses og udbragte et Leve for Skolecommissionen selv, fordi den med Velvillie og Agtelse paaskjønnede Lærernes Virksomhed i deres Kalds Jnteresse. – Candidat Kofod for Directeur Borgen, som den Mand, der med Aand, Kraft og Kjærlighed havde vidst at at virke heldbringende for Skolen under vanskelige Forhold, og til hvem saa mange fremtidige Forhaabningen knyttede sig. - Cand. Nielsen udbragte en trefoldig Skaal for Biskop Gad, Dr. Rothe og Directeur Borgen. Efterat have fremhævet den Førstes Fortjenester af Understøttelsesselskabet for Skolelærerstanden i Kjøbenhavn, omtalte han dette Selskabs Skjæbne. Han udtalte det tillidsfulde Haab, at Selskabet fremdeles maatte bestaae og udvikle sig, uagtet de ikke ubetydelige Hindringer, det havde mødt især ved Enkeltes falske Opfattelse af Skolelærer standens Forhold til Staten. Taleren fremhævede endelig de to Sidstnævntes Fortjenester af Selskabets finantsielle Status. - Jmellem Skaalerne bleve 3 af forskjellige Lærere forfattede Sange afsungne. Til den ene af disse knyttede Biskop Gad et Foredrag, der lød omtrent saaledes: "Da Tanken er bleven henledet paa den sidste Stænderforsamlings Forhandlinger, med Hensyn til det kjøbenhavnske Skolevæsens Tarv, kan jeg ikke undlade at bringe Borgerrepræsentanterne min Hyldest i Forening med en Bøn. Det burde prentes med gyldne Bogstaver og ophænges i Borgerrepræsentanternes Forsamlingssal, at disse, i et af de sidst forløbne Aar, have udtalt den Anskuelse, at i en saa vigtig Sag som Skolevæsenets Fremme burde ingen Udgifter spares. Jeg haaber og beder, at de Herrer nu ogsaa ville vide at udføre, hvad de saa rigtig have udtalt." – Efter at den sidste Sang var afsungen, udbragte Directeur Borgen et Leve for Biskoppen og hans Familie. (B. T.)